Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: (1) A kábítószerekkel és pszichotróp anyagokkal végezhetõ tevékenységekrõl szóló 142/2004. (IV. 29.) Korm. rendelet
Paragraph Index: 430

(1) Az R. 16. § (1) bekezdés b) pontja helyébe a következõ rendelkezés lép: [Az eseti exportengedély egyes példányai – a (2) bekezdésben foglalt eltérésekkel – az alábbiak szerint kerülnek felhasználásra:] „b) az eseti exportengedély három példányát az exportõr kapja meg. A példányokat a szállítmány indításakor a vám eljá rást végzõ vám- és pénzügyõri hivatal bélyegzõjével látja el, és feltünteti rajta a vám eljá rás idejét, valamint a vámkezelt mennyiséget, majd azokat a szállítmánnyal együtt továbbküldi a kiléptetõ vám- és pénzügyõri hivatalnak. A kiléptetõ vám- és pénzügyõri hivatal a szállítmány országból való kiléptetése során az engedélyeket lebélyegzi, és feltünteti rajtuk a kiviteli eljárás idejét, valamint a kiléptetett kábítószer vagy pszichotróp anyag mennyiségét. A kiléptetõ vám- és pénzügyõri hivatal az engedély egy példányát megõrzésre visszaküldi az EEKH részére, egy példányát pedig az exportõr részére. Az eseti engedély egy példánya a szállítmányt az indulástól a célállomásig végigkíséri.”

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes